Janob hech kim

Janob hech kim () — 2009-yilda rejissyorlar Yoʻldosh Abdukarimov va Durdona Toʻlaganova tomonidan suratga olingan oʻzbek komediya-drama filmi.

 Syujeti 
Alisher yoshligidan yetim qolib, togʻasining oilasida ulg‘ayadi. Alisher bora-bora qarindosh emas, shunchaki oilaning xizmatkori aylanadi. Bu paytda esa farzandlarining tarbiyasini unutib qoʻygan togʻasining oilasi parokandalikka yuz tutayotgan boʻladi.

Alisher togʻasining oʻgli Jahongirning oʻrniga uchrashuvga boradi. Uchrashuvda u avvaldan tanigan Oydin ismli qizni uchradi. Alisher uchrashuvga chiqib, qizga yoqmasligi, togʻasining oʻgʻli Jahongirni toʻyini toʻxtashi kerak edi. Lekin bunday boʻlib chiqmadi. U Oydinni sevib qoladi.

Alisher har doim quvnoq, xushchaqchaq yigit rolini oʻynaydi, lekin togʻasining oilasidagi sirlarni hammadan yashiradi. Komilboyning o‘g‘li Jahongir o‘zining giyohvandligi sabab ko‘p xatolarga yo‘l qo‘yadi. Alisher uni toʻgʻri yoʻlga solishga harakat qiladi. Kunlarning birida Alisherning xonasidan Jahongirning giyohvandlik vositalarini topib olishadi va Alisherni bunda aylashadi. Alisher Jahongirni aybini yashirib, buni oʻz boʻyniga oladi. Bundan tashqari u togʻasining oʻgʻlini toʻyini buzishga jurʼat etgan boʻladi. Bundan Komilboyning jahli chiqib, jiyanini haqorat qiladi va uydan haydab yuboradi.

Alisher onasidan qolgan xaroba uyda yashaydi. Alisher ketganidan soʻng Komilboyning uyidan fayz ham ketadi. Bir kuni Jahongir oʻzining sevgilisi bilan nikohdan oʻtganini aytib, uning uyiga keladi. Alisher bundan xursand boʻlib, Oydin bilan uchrashish uchun chiqib ketadi. Yoʻlda togʻasining qizi Dilnoza bilan uchrashib qoladi. U Alisherni haqorat qilib, yuziga tarsaki tushiradi va mashinasiga kelib oʻtirib signal chaladi. Unga koʻchadagi yigitlar shilqimlik qilishayotgan Alisher uni himoya qiladi. Jang paytida bezorilarning biri oʻzlarining sherigiga pichoq sanchib, qochiq ketishadi. Alisher odam oʻldirganlikda ayblanib, qamoqqa olinadi.

Oxir-oqibat Komilboy barcha sirlardan xabar topib, jiyanini ozod qilish uchun qamoqqa keladi va Alisherdan kechirim soʻraydi. Film Alisher va Oydinning uchrashuvi bilan tugaydi.

 Rollarda 
 Alisher Uzoqov — Alisher rolida;
 Asal Shodiyeva — Oydin rolida;;
 Lola Eltoyeva — Alisherning onasi;
 Hamid Toshpoʻlatov — Komilboy: Alisherning togʻasi;
 Mahfuza Bobotillayeva — Komilboyning rafiqasi;
 Muhammadsoli Yusupov — Tohir: Oydinning otasi;
 Yulduz Hamidova — Tohirning rafiqasi, Oydinning onasi;
 Iroda Nosirova — Dilnoza: Komilboyning toʻngʻich qizi;
 Gulchehra Eshonqulova — Malika: Jahongirning sevgilisi;
 Dilnoza Mahmudova — Gulnoza, Komilboyning qizi, telefonchi;
 Raʼno Atabayeva — Dilzoda, Komilboyning qizi, salonchi;
 Madina Mumtoz — Gulzoda, Komilboyning qizi, sportchi;
 Abdushukur Abdurahmonov — Jahongir rolida;
 Halima Ibragimova — Nozikbonu.

 Saundtreki 
Filmda Sardor Rahimxonning Boborahim Mashrab gʻazali asosida kuylangan „Yo rab“ nomli taronasi saundtrek sifatida foydalanilgan.

 Manbalar 

 Havolalar 


Turkum:Oʻzbekiston filmlari
Turkum:2009-yil filmlari
Turkum:Komediya filmlar
Turkum:Dramatik filmlar
Turkum:Yoʻldosh Abdukarimov filmlari
Turkum:Durdona Abdukarimova filmlari